এদিকে মহাসড়কের আশপাশের ঘরবাড়ি, ব্যবসাপ্রতিষ্ঠান আর গাছপালাও এখন ধুলায় ছেয়ে গেছে। সড়কটি দিয়ে চলাচলের সময় ধুলার কারণে সামনের কিছুই দেখা যায় না। এতে বেশি দুর্ভোগ ও বিপাকে পড়তে হচ্ছে মোটরসাইকেলচালকদের। এমনকি অতিরিক্ত ধুলাবালির কারণে যানবাহনের চালক ও যাত্রীদের শ্বাসকষ্টও হচ্ছে। তা ছাড়া মহাসড়কসংলগ্ন স্কুলে শিক্ষার্থীদের ক্লাস করা ও মসজিদে নামাজ আদায় করাও কষ্টকর হয়ে দাঁড়িয়েছে।